CELEX: C2006/212/13
Language: lt
Date: 2006-09-02 00:00:00
Title: Byla C-154/05 2006 m. liepos 6 d. Teisingumo Teismo (trečioji kolegija) sprendimas ( Rechtbank Amsterdam (Nyderlandai) prašymas priimti prejudicinį sprendimą) J. J. Kersbergen-Lap ir D. Dams-Schipper prieš Raad van Bestuur van het Uitvoeringsinstituut Werknemersverzekeringen (Darbuotojų migrantų socialinė apsauga — Reglamentas (EEB) Nr. 1408/71 — 4 straipsnio 2a dalis ir 10a straipsnis bei IIa priedas — Specialios neįmokinio pobūdžio išmokos — Nyderlandų išmoka jauniems neįgaliems asmenims — Neeksportuotinas pobūdis)

2.9.2006   
            
            
               LT
            
            
               Europos Sąjungos oficialusis leidinys
            
            
               C 212/8
            
         2006 m. liepos 6 d. Teisingumo Teismo (trečioji kolegija) sprendimas (Rechtbank Amsterdam (Nyderlandai) prašymas priimti prejudicinį sprendimą) J. J. Kersbergen-Lap ir D. Dams-Schipper prieš Raad van Bestuur van het Uitvoeringsinstituut Werknemersverzekeringen
   
   (Byla C-154/05) (1)
   
   (Darbuotojų migrantų socialinė apsauga - Reglamentas (EEB) Nr. 1408/71 - 4 straipsnio 2a dalis ir 10a straipsnis bei IIa priedas - Specialios neįmokinio pobūdžio išmokos - Nyderlandų išmoka jauniems neįgaliems asmenims - Neeksportuotinas pobūdis)
   (2006/C 212/13)
   Proceso kalba: olandų
   Prašymą priimti prejudicinį sprendimą pateikęs teismas
   Rechtbank Amsterdam
   Šalys pagrindinėje byloje
   
      Ieškovai: J. J. Kersbergen-Lap ir D. Dams-Schipper
   Atsakovė: Raad van Bestuur van het Uitvoeringsinstituut Werknemersverzekeringen
   Dalykas
   Prašymas priimti prejudicinį sprendimą — Rechtbank Amsterdam — 1971 m. birželio 14 d. Tarybos reglamento (EEB) Nr. 1408/71 dėl socialinės apsaugos sistemų taikymo pagal darbo sutartį dirbantiems asmenims ir jų šeimos nariams, judantiems Bendrijoje (OL L 28, p. 1), iš dalies pakeisto 1992 m. balandžio 30 d. Tarybos reglamentu (EEB) Nr. 1247/92 (OL L 136, p. 1), 4 straipsnio 2a dalies, 10a straipsnio ir IIa priedo aiškinimas — Specialios neįmokinio pobūdžio išmokos — Reglamento Nr. 1408/71 10a straipsnyje numatytas koordinavimo režimas — Taikymo sritis — Reglamento Nr. 1408/71 IIa priede paminėtos išmokos jauniems neįgaliems asmenims įtraukimas arba neįtraukimas — Nyderlanduose negyvenantys gavėjai
   Rezoliucinė dalis
   Pagal 1997 m. balandžio 24 d. Įstatymą dėl jaunų neįgalių asmenų draudimo nuo nedarbingumo (Wet arbeidsongeschiktheidsvoorziening jonggehandicapten) suteikta išmoka turi būti laikoma specialia neįmokine išmoka 1971 m. birželio 14 d. Tarybos reglamento (EEB) Nr. 1408/71 dėl socialinės apsaugos sistemų taikymo pagal darbo sutartį dirbantiems asmenims, savarankiškai dirbantiems asmenims ir jų šeimos nariams, judantiems Bendrijoje, iš dalies pakeisto ir atnaujinto 1996 m. gruodžio 2 d. Tarybos reglamentu (EB) Nr. 118/97, iš dalies pakeisto 1999 m. vasario 8 d. Tarybos reglamentu (EB) Nr. 307/1999, 4 straipsnio 2a dalies prasme, todėl turi būti taikoma tik šio reglamento 10a straipsnio koordinavimo taisyklė, o minėta išmoka gali pasinaudoti tik Nyderlanduose gyvenantis asmuo.
   
      (1)  OL C 155, 2005 6 25.